Auguste Liesch

De Jean-Baptiste Auguste Liesch, gebuer den 28. August 1874 zu Munneref, a gestuerwen den 13. Mäerz 1949 zu Lëtzebuerg, war e lëtzebuergesche Jurist, Politiker a Schrëftsteller. Säi bekanntst Wierk ass D'Maus Ketti.

 Liewen 
Den Auguste Liesch koum als Jong vun engem Apdikter zu Munneref op d'Welt. Hien hat Droit studéiert a war als Affekot um Barreau vu Lëtzebuerg ageschriwwen. Hie gouf 1904 Friddensriichter zu Gréiwemaacher. 1907, war en um Bezierksgeriicht an der Stad Lëtzebuerg.

Vun 1918 bis 1921 war den Auguste Liesch, als Vertrieder vun de Liberalen, Generaldirekter (Minister) an zwou Regierungen ënner dem Émile Reuter, zoustänneg fir Justiz an ëffentlech Aarbechten. Méi wéi eemol war hien net mat der Politik vum Émile Reuter d'accord an huet e puermol domat gedreet seng Demissioun anzereechen. Hien ass awer bis Mëtt Abrëll 1921 op sengem Poste bliwwen, wéi den Émile Reuter seng éischt Regierung zesummegestallt huet déi nëmmen aus Vertrieder vun der Rietspartei bestanen huet.Bras de fer 1918-1929 vum Charles Barthel, saint-paul 2006 ISBN 978-2-87996-735-6, Säit 250

Duerno gouf en Direkter vun der Douane an ass dat bis den Dezember 1932 bliwwen, säin Nofollger op deem Poste war den Adolphe Kunnen.

Den 23. Januar 1937 koum en an de Staatsrot an ass do bis de 16. November 1945 bliwwen.

Am Krich gouf e vum Okkupant op Leubus a Schlangenbad ëmgesidelt.

1949 ass den Auguste Liesch gestuerwen.

 Wierk 
 Lëtzebuergesch Texter 

 Fête de Charité
 D'Hochzeit an der Kathedral
 D'Visite beim Bébé
 Beim Docter
 Vakanz
 De Schadgen
 Specki Spack
 Um Tram
 Den Här Aptekter
 Meng Auer
 E gudde Parti
 D'Schweiz
 De Joss am Muergeland
 D'Liewen
 Eng Lomp
 Un d'Mammen
 Den Taucher (frei nom Friderech vu Schiller)
 Drémerei
 Jonge, follegt mir!
 De Coiffeur
 E flotte Kaperol
 Um Theater
 Am Park
 D'Volkskichen
 D'Hochzeit an der Volkskichen
 D'Chirurgen
 Am Conseil
 D'Le'ft
 Eng Keilchen am Könn
 Halerbach
 Um Bal
 De Rambour 
 Zwé Zecher
 Schlot ké Kand!
 Des Sängers Fluch
 Am Klo'schter
 Widmong
 Ons Arme'
 D'al Joffer
 Um Bal
 Gedanken iwert e Kanddaf an der Maternite't
 E Kandidat fir den Tram
 Eng Wandlaus
 D'Maus Ketti

 Franséisch Texter 
 Tante Zinn
 Le codicille
 Nine 
 Tante Albertine

 Däitsch Texter 
 Bomben auf Drier
 Leubus
 Mein Freund Anton
 Ely
 Im Schatten des Eichenhofes (Roman)

 Literatur 
 D'Maus Ketti: Eng al Geschicht an neie Versen: zum Beschten vun de Ferienkolonien. Biller vum Pierre Blanc. 12 p. [Verlag a Drock] Gustav Soupert, Lëtzebuerg, 1936.
 Im Schatten des Eichenhofes, Roman, Ed. Worré-Mertens, 1940.
 Allerhand, Ed. P. Linden, 1947.
 Allerhand an d'Maus Ketti, Éditions du Centre, 1959.
 Auguste Liesch Gesamtwierk. Luxembourg, Éditions J.-P. Krippler-Muller, 1979 (= Klassiker vun der Lëtzebuerger Literatur, Zweete Band). (Préface vum Pierre Grégoire, Henri Rinnen & Nic Weber. Illustratioune vum Pe'l Schlechter)
 D'Maus Kätti. Illustratioune vun der Alison Koch-Kent. 39 S. Éditions Schortgen, Esch-sur-Alzette. 2003. ISBN 87953-977-3. 
 D'Maus Kätti. Illustratioune vun der Valérie Willame. (ouni Säitenzuel), radar, Luxembourg, 2019. Print. ISBN 978-2-9199587-0-2

 Gielercher






 No him benannt
Als Undenken un den Auguste Liesch sinn eng Partie Stroossen no him benannt: zu Bartreng, Diddeleng, an der Stad, zu Munneref an zu Biermereng.

 Kuckt och 
 Regierung Reuter
 Lëscht vu lëtzebuergesche Schrëftsteller

 Um Spaweck 

 Dem Auguste Liesch säi Wierk op Wikisource.org

Kategorie:Lëtzebuergesch Affekoten
Kategorie:Lëtzebuergesch Magistraten
Kategorie:Lëtzebuergesch Ministeren
Kategorie:Justizministere vu Lëtzebuerg
Kategorie:Membere vum Staatsrot zu Lëtzebuerg
Kategorie:Lëtzebuergesch Auteuren
Kategorie:Commandeur de l'ordre de la couronne de chêne
Kategorie:Commandeur avec couronne de l'ordre de mérite civil et militaire d'Adolphe de Nassau
Kategorie:Grand officier de l'ordre de Léopold II
Kategorie:Officier de la Légion d'honneur
Kategorie:Gebuer 1874
Kategorie:Gestuerwen 1949
Kategorie:Persounen, no deenen eng Struktur zu Lëtzebuerg genannt ass